Video: Beesvrektes nie weens 'politieke motiewe' | Maroela Media
'n Skermgreep uit die video wat die talle gevrekte beeste wys.
'n Video van 'n klomp gevrekte beeste wat op sosiale media rondgestuur word met die boodskap dat die meer as 1 000 diere Maandag vergiftig is, hou volgens die KwaZulu-Natalse landbouorganisasie Kwanalu nié met enige politieke motief verband nie.
Die boodskap lui dat die beeste vergiftig is "om die grond te kry".
Sandy la Marque, uitvoerende hoof van Kwanalu, het gesê die video, wat die vrektes van 'n groot getal beeste by 'n voerkraal in Dundee wys en die voorval aan politieke motiewe toeskryf, is foutief.
"Ons verstaan dat die voerkraal 'n ernstige probleem ondervind en dat toetse op die voer gedoen word wat glo gelei het tot 'n groot getal vrektes.
"Ons glo nie dat enige vuilspel vermoed word nie en meen dat die video versprei word om die boerderygemeenskap te destabiliseer.
"Ons doen 'n beroep op sosialemediagebruikers om inligting eers te bevestig en dit nie blindelings aan te stuur nie," het La Marque gesê.
In die nuus KwaZulu-Natal voerkraal
Seun veg steeds om lewe ná Muldersdrift-roof
Wel, hul moor die boere uit vir grond, so hoekom nie die vee ook nie.
Maak nie saak wat die lam storie hier agter is nie, feit bly staan, die diere sterf waarskynlik 'n pynlike dood. Dit is onnodig en onaanvaarbaar. Iemand moet swaar gestraf word hier. Dit is wat gebeur as mens jou nie by jou vaardigheid en beroep hou nie.